PATVIRTINTA

Akmenės rajono jaunimo ir   
suaugusiųjų švietimo centro

direktoriaus 2022-01-10   
įsakymu Nr. V-1

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**   
**2022–2024 METŲ KORUPCIJOS PREVENCIJOS PROGRAMA**

**I SKYRIUS  
BENDROSIOS PROGRAMOS NUOSTATOS**

1. Akmenės rajono jaunimo ir suaugusiųjų švietimo centro (toliau – Centras) 2022–2024 metų korupcijos prevencijos programa (toliau – Programa) skirta užtikrinti korupcijos prevenciją, siekiant sumažinti korupcijos pasireiškimo galimybes, šalinti prielaidas korupcijai atsirasti ir plisti Centre.
2. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę Centro veiklą.
3. Programos pagrindinės kryptys:
   1. Korupcijos prevencija;
   2. antikorupcinis švietimas ir informavimas.
4. Pagrindinės programoje vartojamos sąvokos:

4.1 korupcija – bet koks asmenų, dirbančių gimnazijoje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

4.2. korupcijos prevencija – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

1. Programa parengta 3 metų laikotarpiui.

# II SKYRIUS SITUACIJOS ANALIZĖ

1. Centras savo veiklą grindžia vadovaudamasi Lietuvos Respublikos švietimo įstatymais, Lietuvos Respublikos Švietimo, mokslo ir sporto ministro įsakymais, Akmenės rajono savivaldybės tarybos sprendimais, Akmenės rajono savivaldybės mero potvarkiais ir administracijos direktoriaus įsakymais, Lietuvos Respublikos viešųjų įstaigų įstatymu, kitais įstatymais, Centro nuostatais ir vidaus darbo tvarkos taisyklėmis.
2. Centras vykdo pagrindinio, vidurinio, socialinių įgūdžių ugdymo, neformaliojo vaikų ir suaugusiųjų švietimo, tęstinio profesinio mokymo programas.
3. Centras išduoda brandos atestatus, jų priedus, pagrindinio išsilavinimo, pagrindinio ugdymo pasiekimų, vidurinio ugdymo pasiekimų, mokymosi pasiekimų, profesinio mokymo ir kvalifikacijos tobulinimo pažymėjimus. Išduodant šiuos dokumentus, laikomasi griežtos atsiskaitomybės Nacionalinei švietimo agentūrai ir Akmenės rajono savivaldybės švietimo skyriui.
4. Viešieji pirkimai vykdomi vadovaujantis viešųjų pirkimų įstatymu ir patvirtintomis Centro viešųjų pirkimų taisyklėmis.
5. Centro direktorė kasmet atsiskaito už įstaigos ūkinę ir finansinę veiklą Akmenės rajono savivaldybės tarybai, Centro tarybai. Centro bendruomenė informuojama apie mokymo lėšų, aplinkos, gyventojų pajamų mokesčio (1,2 proc.), specialiųjų programų lėšų panaudojimą. Tokia pat tvarka atsiskaitoma ir už paramos lėšų, lėšų, skirtų mokinių pažintinei veiklai, profesiniam informavimui ir konsultavimui, specialiųjų programų lėšų panaudojimą.
6. Direktorė yra pateikusi privačių interesų deklaraciją.
7. Kasmet mokslo metų pradžioje mokiniai ir mokinių tėvai (globėjai, rūpintojai) supažindinami su Centro direktoriaus patvirtintais tvarkų aprašais, jie skelbiami Centro internetiniame puslapyje.
8. Centre yra vykdomos korupcijos prevencijos priemonės: antikorupcinės dienos minėjimo akcijos, antikorupcinio švietimo temos kasmet integruojamos į ekonomikos, istorijos, pilietinio ugdymo, etikos mokomuosius dalykus, klasių valandėles. Atskira antikorupcinio švietimo programa gimnazijoje nėra vykdoma.

# III SKYRIUS PROGRAMOS TIKSLAI IR UŽDAVINIAI

1. Programos tikslai:
   1. siekti mažinti korupcijos pasireiškimo galimybių atsiradimą;
   2. užtikrinti skaidrią ir veiksmingą veiklą Akmenės rajono jaunimo ir suaugusiųjų švietimo centre;
   3. ugdyti bendruomenės narių antikorupcines nuostatas, nepakančią korupcijai pilietinę poziciją.
2. Programos uždaviniai:
   1. užtikrinti efektyvų numatytų priemonių įgyvendinimą;
   2. siekti, kad visų sprendimų priėmimo procesai būtų skaidrūs, atviri ir prieinami Centro bendruomenei;
   3. vykdyti antikorupcinio švietimo sklaidą Centre, supažindinti darbuotojus su korupcijos reiškinio esme, priežastimis, pasekmėmis;
   4. supažindinti mokinius su savivaldos principais ir skatinti juos būti aktyviais visuomenės nariais;
   5. skatinti nepakantumą korupcijos reiškiniams;
   6. ugdyti jaunų žmonių antikorupcines nuostatas, nepakančią korupcijos augimui pilietinę poziciją;
   7. ugdyti mokinių bendrąsias kompetencijas, vertybines nuostatas (pagarba demokratijos vertybėms, neabejingumas viskam, kas vyksta šalia, sąžiningumas, atsakomybė už veiksmus ir poelgius);
   8. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

# IV SKYRIUS PROGRAMOS TIKSLŲ IR UŽDAVINIŲ VERTINIMO KRITERIJAI

1. Programos efektyvumas vertinamas pagal šiuos kriterijus:
   1. įgyvendintų programos priemonių skaičių;
   2. anoniminių ir oficialių pranešimų apie galimas korupcinio pobūdžio veikas skaičiaus pokytį.
2. Kiekvienas konkretus korupcijos prevencijos ir antikorupcinio švietimo uždavinys ir priemonė vertinami pagal programos priemonių plane numatytus laukiamus rezultatus.

# V SKYRIUS KORUPCIJOS PREVENCIJOS PRINCIPAI

1. Korupcijos prevencija įgyvendinama vadovaujantis šiais principais:
   1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų;
   2. visuotinio privalomumo – korupcijos prevencijos subjektais gali būti visi asmenys;
   3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis reikalinga informacija subjektams ir teikiant vienas kitam kitokią pagalbą.

# VI SKYRIUS SIEKIAMI REZULTATAI IR VERTINIMO KRITERIJAI

1. Siekiami rezultatai:
   1. didinti nepakantumą korupcijai;
   2. gerinti korupcijos prevencijos organizavimą Centre;
   3. didinti visuomenės pasitikėjimą Centru.
2. Programos rezultatyvumas nustatomas vadovaujantis kiekybės ir kokybės rodikliais:
   1. parengtų naujų ir atnaujintų korupcijos prevencijos programų ir įgyvendintų programos priemonių skaičiaus pokytis;
   2. įvykdytų programos įgyvendinimo plano priemonių skaičius;
   3. atliktų korupcijos pasireiškimo tikimybės vertinimų skaičius;
   4. asmenų, pranešusių apie korupcijos pobūdžio teisės pažeidimus, skaičiaus pokytis;
   5. oficialių pranešimų apie įtariamus pažeidimus ir ištirtų pažeidimų santykis;
   6. organizuotų seminarų, mokymų ir dalyvavusių juose asmenų skaičius.
3. Kiekviena programos įgyvendinimo priemonių plano priemonė vertinama pagal programos priemonių plane nustatytus vertinimo kriterijus.

# VII SKYRIUS PROGRAMOS ADMINISTRAVIMAS

1. Programa įgyvendinama pagal programos priede pateiktą programos įgyvendinimo priemonių planą.
2. Už programos įgyvendinimo organizavimą (koordinavimą), kontrolę atsakingas Centro direktoriaus įsakymu paskirtas asmuo.
3. Už konkrečių programos priemonių įgyvendinimą pagal kompetenciją atsako priemonių plane nurodyti vykdytojai. Programos priemonių įgyvendinimo plane nurodyti vykdytojai kas metus pateikia Centro direktoriui informaciją apie priemonių įgyvendinimo eigą ir jų veiksmingumą.

# VIII SKYRIUS BAIGIAMOSIOS NUOSTATOS

1. Programa įgyvendinama pagal programos įgyvendinimo priemonių planą.
2. Už Programos įgyvendinimą atsakingi programos priemonių plane numatyti vykdytojai.
3. Programa skelbiama Centro internetinėje svetainėje (https://jsscakmene.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Centro taryboje

2022-01-10 protokolo Nr. 1S-1

2022–2024 metų Korupcijos

prevencijos programos

priedas

# AKMENĖS RAJONO JAUNIMO IR SUAUGUSIŲJŲ ŠVIETIMO CENTRO 2022-2024 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS

|  |  |  |  |  |
| --- | --- | --- | --- | --- |
| **Eil.**  **Nr.** | **Priemonės pavadinimas** | **Vykdymo laikas** | **Vykdytojai** | **Numatomi rezultatai** |
| 1. | Supažindinti Centro bendruomenę apie vykdomą korupcijos prevencijos programą | Mokslo metų pradžioje | Asmuo, atsakingas už korupcijos prevencijos programos  vykdymą | Suteikiama informacija, kam ir kaip pranešti apie pastebėtus galimus korupcijos atvejus  Centre |
| 2. | Viešai skelbti 2022–2024 metų korupcijos prevencijos programą | 2022 m.  sausis | Direktorius | Užtikrinamas korupcijos prevencijos priemonių viešumas |
| 3. | Antikorupcinio švietimo temas integruoti į ekonomikos, pilietinio ugdymo, istorijos, etikos mokomuosius dalykus ir klasių vadovų veiklą | Kiekvienais mokslo metais | Direktoriaus pavaduotojas ugdymui,  mokytojai | Mokiniai supažindinami su savivaldos principais, ugdomos antikorupcinės nuostatos |
| 4. | Skaidrus mokyklinių brandos egzaminų ir pagrindinio ugdymo pasiekimų patikrinimų organizavimas, vykdymas ir vertinimas | Nuolat | Direktorius, direktoriaus pavaduotojai ugdymui | Egzaminų, patikrinimų organizavimas, vykdymas ir vertinimas atitinka instrukcijas |
| 5. | Įvertinti valstybinės lietuvių kalbos ir LR Konstitucijos pagrindų egzaminų vykdymo skaidrumą | Pagal egzaminų tvarkaraštį | Direktoriaus pavaduotojas ugdymui | Įvertinamos korupcijos pasireiškimo galimybės |
| 6. | Rajono mokinių dalykinių olimpiadų ir konkursų vykdymo skaidrumas | Pagal patvirtintą tvarkaraštį | Direktoriaus pavaduotojas ugdymui | Įvertinamos korupcijos pasireiškimo galimybės |
| 7. | Užtikrinti skaidrų darbuotojų darbo krūvių paskirstymą peržiūrint darbuotojų pareigybių aprašymus, vidaus darbo tvarkos taisykles ir, esant būtinybei, įtraukti antikorupciniu požiūriu svarbias nuostatas bei teisinės atsakomybės priemones | Pagal  poreikį | Direktorius | Apibrėžtos darbuotojų antikorupcinės nuostatos bei teisinės atsakomybės priemonės |
| 8. | Centro internetiniame puslapyje skelbti informaciją apie laisvas darbo vietas | Nuolat | Direktorius | Užtikrinamas viešumas |
| 9. | Apie viešuosius pirkimus skelbti teisės aktų nustatyta tvarka | Nuolat | Direktorius, direktoriaus pavaduotojas ūkio reikalams | Užtikrinamas viešųjų pirkimų viešumas |
| 10. | Organizuoti Tarptautinės antikorupcijos prevencijos dienos renginius Centre | Kasmet | Direktoriaus pavaduotoja ugdymui, klasės vadovai | Ugdoma nepakanti korupcijai mokinių pilietinė pozicija antikorupcijos tema |
| 11. | Organizuoti mokinių priėmimą pagal pagrindinio, vidurinio ir socialinių įgūdžių ugdymo programas, vadovaujantis Akmenės rajono savivaldybės tarybos sprendimais | Nuolat | Direktorius | Užtikrinamas švietimo prieinamumas ir tęstinumas |
| 12. | Sudaryti galimybę asmenims informuoti apie galimus nusikalstamos ir neteisėtos veikos Centre faktus: raštu, telefonu, elektroniniu paštu ar kt. | Nuolat | Direktorius | Sudarytos galimybės kreiptis susidūrus su korupcinio pobūdžio veikomis |
| 13. | Tirti skundus, pranešimus ar kitais būdais gautą informaciją dėl galimų korupcinio pobūdžio veikų, imtis priemonių pažeidimams pašalinti | Gavus informaciją | Direktorius | Laiku reaguojama į paaiškėjusius faktus, pritaikomos tinkamos antikorupcinės priemonės |
| 14. | Centro vadovo metinę veiklos ataskaitą teikti svarstymui, aptarimui Centro tarybai ir Akmenės rajono savivaldybės tarybai tvirtinti | Kasmet | Direktorius | Vykdomas Centro bendruomenės narių informavimas apie Centro ugdomąją, finansinę ir ūkinę veiklas |
| 15. | Sudaryti galimybes mokytojams dalyvauti seminaruose korupcijos prevencijos bei antikorupcinio ugdymo programos integravimo į mokomuosius dalykus tema | Pagal poreikį | Direktorius | Darbuotojai supažindinami su korupcijos prevencijos priemonėmis ir pasekmėmis |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_